CELEX: 32008R0753
Language: hu
Date: 2008-07-31 00:00:00
Title: A Bizottság 753/2008/EK rendelete ( 2008. július 31. ) a komlótermelők termelői csoportjainak elismeréséről szóló 1299/2007/EK rendelet módosításáról

1.8.2008   
            
            
               HU
            
            
               Az Európai Unió Hivatalos Lapja
            
            
               L 205/3
            
         
      A BIZOTTSÁG 753/2008/EK RENDELETE
   
   (2008. július 31.)
   a komlótermelők termelői csoportjainak elismeréséről szóló 1299/2007/EK rendelet módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (1) („az egységes közös piacszervezésről szóló rendelet”) és különösen annak 127. cikkére, figyelemmel 4. cikkére is,
   mivel:
   
               (1)
            
            
               A komló piacának közös szervezéséről szóló, 2005. november 23-i 1952/2005/EK tanácsi rendelet (2) az 1234/2007/EK rendelet („az egységes közös piacszervezésről szóló rendelet”) 201. cikke (1) bekezdése c) pontjának értelmében 2008. július 1-jétől hatályát veszti.
            
         
               (2)
            
            
               Az 1952/2005/EK rendeletnek a termelői csoportokkal kapcsolatos egyes rendelkezéseit nem foglalták bele az egységes közös piacszervezésről szóló rendeletbe. A komlóágazat további megfelelő működése érdekében az említett rendelkezéseket bele kell foglalni a komlótermelők termelői csoportjainak elismeréséről szóló, 2007. november 6-i 1299/2007/EK bizottsági rendeletbe (3).
            
         
               (3)
            
            
               Az egységes közös piacszervezésről szóló rendelet 122. cikke tartalmazza a termelői szervezetek tagállami elismerésének általános feltételeit. E feltételeket a komlóágazat vonatkozásában is meg kell határozni. A következetesség érdekében a „termelői csoportok” kifejezést az említett ágazatban továbbra is használni kell.
            
         
               (4)
            
            
               A termelők közötti mindennemű hátrányos megkülönböztetés elkerülése, valamint az intézkedés egységességének és hatékonyságának biztosítása érdekében indokolt a Közösség egészére nézve meghatározni azokat a feltételeket, amelyeket a termelői csoportoknak a tagállamok által történő elismerésükhöz teljesíteniük kell. A kínálat hatékony koncentrálásának eléréséhez különösen az szükséges, hogy a csoportok gazdaságilag életképes méretűek legyenek, és hogy a termelők teljes termelését vagy közvetlenül a csoport vagy maguk a termelők értékesítsék a közös szabályoknak megfelelően.
            
         
               (5)
            
            
               Az 1299/2007/EK rendeletet ennek megfelelően módosítani kell.
            
         
               (6)
            
            
               Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
            
         ELFOGADTA EZT A RENDELETET:
   1. cikk
   Az 1299/2007/EK rendelet a következőképpen módosul:
   
               1.
            
            
               A 1. cikk helyébe a következő szöveg lép:
               „1. cikk
               (1)   Az 1234/2007/EK tanácsi rendelet (4) 122. cikkében meghatározott termelői szervezetek (a továbbiakban: termelői csoportok) elismerésére a termelői csoport székhelye szerinti tagállam illetékes.
               (2)   A tagállamok azokat a termelői csoportokat ismerik el, amelyek ezt kérelmezik, és megfelelnek a következő általános feltételeknek:
               
                           a)
                        
                        
                           jogi személyek vagy kellő jogképességgel rendelkeznek ahhoz, hogy a nemzeti jogszabályok alapján jogokat szerezzenek, és kötelezettségeket vállaljanak;
                        
                     
                           b)
                        
                        
                           közös szabályokat alkalmaznak a termelésre és a forgalomba hozatal első szakaszára a második albekezdés értelmében;
                        
                     
                           c)
                        
                        
                           alapszabályukban kötelezik a csoporttagsággal rendelkező termelőket, hogy
                           
                                       i.
                                    
                                    
                                       feleljenek meg a termelés közös szabályainak és a termesztésre kijelölt fajtákról elfogadott határozatoknak;
                                    
                                 
                                       ii.
                                    
                                    
                                       termelésük egészét a csoport közvetítésével hozzák forgalomba;
                                    
                                 
                     
                           d)
                        
                        
                           bizonyítják tevékenységük gazdasági életképességét;
                        
                     
                           e)
                        
                        
                           tevékenységük teljes körére vonatkozóan megakadályozzák a közösségi termelők vagy termelői csoportok közötti mindennemű, többek között az állampolgárság vagy a letelepedési hely alapján történő hátrányos megkülönböztetést;
                        
                     
                           f)
                        
                        
                           megkülönböztetés nélkül biztosítják a tagsághoz való jogot minden olyan termelőnek, aki az alapszabályt magára nézve elfogadja;
                        
                     
                           g)
                        
                        
                           alapszabályuk tartalmaz olyan rendelkezéseket, amelyek azt hivatottak biztosítani, hogy a tagságukról lemondani kívánó csoporttagok ezt legalább három év tagság után megtehetik, feltéve, hogy erről legalább egy évvel a kilépést megelőzően értesítették a csoportot, és feltéve, hogy ezzel nem sértik azokat a nemzeti törvényi vagy rendeleti szabályokat, amelyek a csoportot vagy annak hitelezőit hivatottak megvédeni a tagok kilépésével járó esetleges pénzügyi következményektől, vagy amelyek célja a pénzügyi év során történő kilépések megakadályozása;
                        
                     
                           h)
                        
                        
                           alapszabályuk az elismerés tárgyát képező tevékenységekre előírja az elkülönített könyvelés kötelezettségét;
                        
                     
                           i)
                        
                        
                           a Közösségben nincsenek gazdasági erőfölényben.
                        
                     A forgalomba hozatal első szakasza: a termelő által saját maga végrehajtott értékesítés, vagy a termelői csoport esetében a tagjai által termelt komlónak a nagybani kereskedelem vagy a felhasználó ipar számára történő értékesítése.
               (3)   A (2) bekezdés c) pontjában előírt kötelezettség nem terjed ki azon termékekre, amelyekre vonatkozóan a termelők csoportbeli tagságuk előtt kötöttek értékesítési szerződést, feltéve, hogy az érintett csoportnak erről tudomása volt, és beleegyezését adta.
               (4)   A (2) bekezdés c) pontjának ii. alpontjától eltérve, ha a termelői csoport a maga által meghatározott feltételekkel hozzájárul, a termelői csoport tagjai:
               
                           a)
                        
                        
                           azon kötelezettségük betartása helyett, hogy a (2) bekezdés c) pontja ii. alpontjának megfelelően termelésük egészét a csoport közvetítésével hozzák forgalomba, értékesíthetnek az alapszabályban foglalt közös szabályok szerint is, amelyek biztosítják a termelői csoport számára az eladási árak nyomon követésének lehetőségét, amely árakat jóvá kell hagynia, ennek elmaradása esetén a csoport köteles a szóban forgó komló magasabb áron történő visszavásárlására;
                        
                     
                           b)
                        
                        
                           saját csoportjuk által kijelölt másik csoport közvetítésével is forgalomba hozhatják azon termékeiket, amelyek jellemzőik alapján nem tartoznak szükségszerűen a csoportjuk gazdasági tevékenységi körébe.
                        
                     (5)   A (2) bekezdés b) pontjában és c) pontjának i. alpontjában említett közös szabályokat írásban kell megállapítani. E szabályoknak legalább a következőket kell tartalmazniuk:
               
                           a)
                        
                        
                           a termelés tekintetében:
                           
                                       i.
                                    
                                    
                                       egy vagy több meghatározott fajtának az újratelepítéskor vagy új ültetvény létrehozásakor történő használatára vonatkozó rendelkezések;
                                    
                                 
                                       ii.
                                    
                                    
                                       az egyes termesztési és növényvédelmi módszereknek való megfelelésre vonatkozó rendelkezések;
                                    
                                 
                                       iii.
                                    
                                    
                                       a betakarításra, szárításra és adott esetben a forgalomba hozatalra történő előkészítésre vonatkozó rendelkezések;
                                    
                                 
                     
                           b)
                        
                        
                           a forgalomba hozatal tekintetében, különösen a kínálat koncentrálása és feltételei kapcsán:
                           
                                       i.
                                    
                                    
                                       a csoport értékesítéseit szabályozó általános rendelkezések;
                                    
                                 
                                       ii.
                                    
                                    
                                       a termelők által önállóan értékesíthető mennyiségekre vonatkozó rendelkezések és az ilyen értékesítésekre irányadó szabályok.
                                    
                                 
                     
         
               2.
            
            
               Az 2. cikk (2) bekezdésének helyébe a következő szöveg lép:
               „(2)   Az 1234/2007/EK rendelet 195. cikkének (2) bekezdésében említett eljárásnak megfelelően kérelemre bármelyik tagállamot fel lehet hatalmazni arra, hogy elismerjen olyan csoportot, amelynek termőterülete kisebb 60 hektárnál, amennyiben e terület egy 100 hektárnál kisebb elismert termelési körzetben található.”
            
         2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   Ezt a rendeletet 2008. július 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. július 31-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 299., 2007.11.16., 1. o. A legutóbb az 510/2008/EK bizottsági rendelettel (HL L 149., 2008.6.7., 61. o.) módosított rendelet.
   
      (2)  HL L 314., 2005.11.30., 1. o.
   
      (3)  HL L 289., 2007.11.7., 4. o.
   
      (4)  HL L 299., 2007.11.16., 1. o.”